მობილური ტელეფონი

მობილური ტელეფონი — ტელეფონი, ნამუსჷთ ფართო გეოგრაფიულ არეალს ყარაფიშ უმკუჯინალო, რადიოსიგნალიშ საშუალებათ შეულებუ სატელეფონო ზარეფიშ მეღება დო გოხორციალაფა. მონწყილობა თეს ფიჭური რსხუშ საშუალებათ აკეთენს, მუსჷთ მობილური ტელეფონიშ ოპერატორი უნარღელჸოფენ. თეშ სააწმარენჯოთ, არსებენს რადიოტელეფონი, ნამუთ ხვალე კუნტა გოძვენას, დორხველური საბაზო დგჷმილიშ გოხოლუას ქიმინჯენს.

სატელეფონო ფუნქციაშ მოხ, თეხანურ მობილურ ტელეფონეფს შხვა მიარე სერვისიშ აზარა ხოლო უღუ, თინეფს შქასი რე კუნტა ტექსტური მოშინაფეფი, მულტიმედიური მოშინაფეფი (MMS), ელექტრონული ფოსტა, ინტერნეტწკჷმა მეჭირინაფა, არხო გოძვენაშ უკაბელო კომუნიკაციეფი (infrared, Bluetooth), ბიზნეს აპლიკაციეფი, ლაჸაფეფი დოა ფოტოგრაფია. მობილურ ტელეფონეფს, ნამუეფსჷთ თე დო შხვა ზოგადი კომპიუტერული შელუამობეფი უღუნ, სმარტფონი ჯოხო.

მაართა ხეთ გილაღალარი ტელეფონი 1973 წანას კომპანია მოტოროლაშ წორომახანდეეფქ, ჯონ ფრენსის მიტჩელქJohn F. Mitchell Biography Who invented the cell phone?  დო დოქტორ მარტინ კუპერქ წჷმარინეს. თინეფქ აკოქიმინეს მონწყილობა, ნამუთ 2 კილოგრამს იწონუდჷ. 1983 წანას, გეგშართჷ მაართა კომერციული მობილური Motorola DynaTAC-ქ. 1983-შე 2014 წანაშახ, მობილური ტელეფონეფიშ მუდანობაქ ნულშე 7 მილიარდშახ მიძინუ; პროპორციულო 100%-ით იკათუ მოსოფელიშ მახორობა დო ეკონომიკური პირამიდაშ ქვინჯშახ გეგმორთჷ. 2014 წანაშო, მობილური ტელეფონეფიშ წჷმიულირი მაწარმალეფი რდეს  Samsung, Nokia, Apple დო LG.http://www.topteny.com/top-10-best-selling-mobile-phone-brands-in-the-world-2014/

 რესურსეფი ინტერნეტის 
 მობილურეფიშ დიდი ოდისეა 
 მობილური დო ჯანთელობა 
 Mobile Phone Buying Guide 
 Worldtimezone.com
 ITU.int ITU.int 
 GSMworld.com
 Cell Phone, the ring heard around the world—a video documentary by the Canadian Broadcasting Corporation

სქოლიო

კატეგორია:ტელეკომუნიკაცია
კატეგორია:მობილური ტელეფონეფი